PMIndiaData/PMIndiaSum huggingface dataset:
ভারত এবং ভুটানের মধ্যে পরিবেশের বিষয়ে সহযোগিতার লক্ষ্যে স্বাক্ষরিত সমঝোতাপত্রে কেন্দ্রীয় মন্ত্রিসভার অনুমোদন

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার আজকের বৈঠকে ভারত ও ভুটানের মধ্যে পরিবেশের বিষয়ে সহযোগিতা সংক্রান্ত স্বাক্ষরিত সমঝোতাপত্রটিতে অনুমোদন দেওয়া হয়। বিস্তারিত : পরিবেশ রক্ষা এবং ক্ষমতা, পারস্পরিক অধিকার ও উভয় পক্ষের মধ্যে লাভজনক পরিবেশ গড়তে যৌথ পরিচালন ব্যবস্থাপনা গড়ে তোলার লক্ষ্যে এই সমঝোতাপত্রটি স্বাক্ষরিত হয়েছে। এর ফলে দুই দেশের মধ্যে দীর্ঘমেয়াদী সহযোগিতার ক্ষেত্র প্রশস্ত হয়েছে। এই সংঝোতাপত্রটি দুটি দেশের আইন ও বিচার ব্যবস্থা অনুযায়ী তৈরি করা হয়েছে। দুটি দেশের পারস্পরিক স্বার্থ বজায় রেখে এই চুক্তিতে বাতাস, বর্জ্য, রাসায়নিক ব্যবস্থাপনা, জলবায়ু পরিবর্তন সহ উভয় দেশের মধ্যে আলোচনার নিরিখে পরিবেশের অন্যান্য বিষয়গুলিকে যুক্ত করা হবে। যেদিন এই সমঝোতা পত্রটি স্বাক্ষরিত হয়েছে সেদিন থেকে পরবর্তী ১০ বছরের মেয়াদে এটি কার্যকর থাকবে। সমঝোতাপত্রের অংশগ্রহণকারীরা বিভিন্ন প্রতিষ্ঠান, বেসরকারি সংস্থা, সর্বস্তরের সরকারি প্রতিষ্ঠান এবং গবেষণা সংস্থাগুলির মধ্যে সহযোগিতার বাতাবরণ গড়ে তুলবে। অংশগ্রহণকারী দুই দেশের যৌথ কর্মীগোষ্ঠীর মধ্যে দ্বিপাক্ষিক স্তরে পরিবেশের বিভিন্ন বিষয়ে আলোচনা চালান হবে। এই সমঝোতাপত্রের মাধ্যমে রাষ্ট্রায়ত্ত্ব এবং বেসরকারি ক্ষেত্রে অভিজ্ঞতা বিনিময় ও কারিগরি ব্যবস্থাপনা নিয়ে আলোচনা হবে। যা স্থিতিশীল উন্নয়নে অবদান রাখবে। তবে, এই সমঝোতাপত্র অনুসারে কর্মসংস্থান তৈরি হওয়ার কোনো অবকাশ নেই। প্রস্তাবিত এই সমঝোতাপত্র অনুসারে দ্বিপাক্ষিক আলোচনা এবং যৌথ কর্মীগোষ্ঠীর বৈঠকেই আর্থিক বিষয়গুলি স্থান পাবে। এই বৈঠক পর্যায়ক্রমে ভারত ও ভুটানে অনুষ্ঠিত হবে। যে দেশে বৈঠক অনুষ্ঠিত হবে সেই দেশ বৈঠকের ব্যয়ভার বহন করবে এবং প্রতিটি দেশ নিজ নিজ ব্যয়ে প্রতিনিধি দলকে অন্য দেশে পাঠাবে। ভারতের পরিবেশ, বন ও জলবায়ু পরিবর্তন মন্ত্রকের কেন্দ্রীয় দূষণ নিয়ন্ত্রণ পর্ষদ এবং ভুটানের জাতীয় পরিবেশ কমিশন ২০১৩ সালের ১১ই মে একটি চুক্তি স্বাক্ষর করেছিল। এই চুক্তির মেয়াদ ২০১৬ সালের ১০ই মার্চ শেষ হয়। সেই সমঝোতাপত্রের স্বাক্ষরে উভয় পক্ষই লাভবান হওয়ায় পরিবেশের বিষয়ে সহযোগিতার জন্য ঐক্যবদ্ধ প্রয়াস বজায় রাখার সিদ্ধান্ত নেওয়া হয়েছিল। সেই প্রেক্ষিতে এই সমঝোতাপত্রটি স্বাক্ষরিত হয়।
আয়ুশ চিকিৎসকদের সঙ্গে প্রধানমন্ত্রীর মতবিনিময়

প্রধানমন্ত্রী শ্রী নরেন্দ্র মোদী আজ ভিডিও কনফারেন্সের মাধ্যমে আয়ুশ চিকিৎসকদের সঙ্গে মতবিনিময় করেন। প্রধানমন্ত্রী বলেন, দেশের সুস্বাস্থ্য নিশ্চিত করতে আয়ুশ ক্ষেত্রের দীর্ঘদিনের ঐতিহ্য রয়েছে। কোভিড-১৯ এর প্রাদুর্ভাব ঠেকাতে এই ক্ষেত্রের গুরুত্ব বহুগুণ বেড়ে গেছে। প্রধানমন্ত্রী বলেন, আয়ুশের ব্যাপ্তি সারা দেশ জুড়ে। তাই এই ভাইরাস সংক্রমণ ঠেকাতে বিশ্ব স্বাস্থ্য সংস্থার নির্দেশ মেনে তারা কাজ করবেন। সুঅভ্যাস মেনে চলার পরামর্শ দেবেন। বর্তমান এই কঠিন সময়ে দেহকে শক্তিশালী করতে এবং মনের উদ্বেগ দূর করতে আয়ুশ মন্ত্রকের #YogaAtHome প্রচেষ্টার তিনি প্রশংসা করেন। আয়ুশের মাধ্যমে কোভিড ভাইরাস সংক্রমণের চিকিৎসা করার দাবীর যথার্থতা বিচারের উপর গুরুত্ব দিয়ে প্রধানমন্ত্রী বলেন, আয়ুশ বিজ্ঞানী, আইসিএমআর , সিএসআইআর সহ অন্যান্য গবেষণাগারগুলি এই রোগের বিষয়ে যে গবেষণা চালাচ্ছে তা নির্দিষ্ট তথ্য ও প্রমাণ নির্ভর হতে হবে। তিনি বলেন, এই চ্যালেঞ্জের মোকাবিলা করতে দেশে স্বাস্থ্য পরিষেবার সঙ্গে যুক্ত সকলকে প্রস্তুত থাকতে হবে। প্রয়োজন হলে আয়ুশ ক্ষেত্রে বেসরকারি চিকিৎসকদের সাহায্যও, সরকার চাইবে। আয়ুশ ওষুধ প্রস্তুতকারকদের বর্তমান সময়ে স্যানিটাইজারের মত অত্যাধিক চাহিদা সম্পন্ন জিনিষগুলি তৈরির পরামর্শ দেন প্রধানমন্ত্রী। এই মহামারীর বিরুদ্ধে লড়াই-এ তিনি আয়ুশ চিকিৎসকদের জনসাধারণের কাছে পৌঁছানোর জন্য টেলিমেডিসিনের সাহায্য নিতে পরামর্শ দেন। শ্রী মোদী কোভিডের প্রাদুর্ভাব আটকাতে সামাজিক দুরত্ব বজায় রাখার বিষয়টিও উল্লেখ করেন। আয়ুশ চিকিৎসকরা কোভিড-১৯ মহামারীর বিরুদ্ধে সারা দেশ যে যুদ্ধ চালাচ্ছে তাতে, প্রধানমন্ত্রীর নেতৃত্বদানের প্রশংসা করেন। রোগ প্রতিরোধ ক্ষমতা বাড়াতে তাঁরা প্রচলিত নানা রীতির কথা জানান। দেশের এই সংকটের সময় তাঁরা দেশকে সেবা করার জন্য তাঁদের আগ্রহের কথা তুলে ধরেন। এছাড়া লক্ষণ ভিত্তিক চিকিৎসায় তাঁদের গবেষণা সংক্রান্ত তথ্যও মতবিনময়ের সময় প্রধানমন্ত্রীকে জানানো হয়। সারা বিশ্বকে ভারতের চিরায়ত ওষুধ ও চিকিৎসা পদ্ধতির বিষয়গুলি জানানোর উপর প্রধানমন্ত্রী গুরুত্ব দেন। আয়ুশ চিকিৎসকরা জনগণকে যে নিরবিচ্ছিন্ন পরিষেবা দিয়ে থাকেন, তিনি সেই কারণে তাঁদের ধন্যবাদ জানান। শেষে কোভিড-১৯ এর মোকাবিলায় ভারতের যুদ্ধে আয়ুশ চিকিৎসকদের গুরুত্বপূর্ণ ভুমিকার কথাও তিনি উল্লেখ করেন। এই মতবিনিময়ের অনুষ্ঠানে কেন্দ্রীয় আয়ুশ মন্ত্রী, ক্যাবিনেট সচিব ও আয়ুশ মন্ত্রকের সচিব উপস্থিত ছিলেন।
প্রধানমন্ত্রী শ্রী নরেন্দ্র মোদী এবং সিঙ্গাপুরের প্রধানমন্ত্রী লি হিসিয়েন লুং-এর মধ্যে টেলিফোনে বার্তালাপ

প্রধানমন্ত্রী শ্রী নরেন্দ্র মোদী আজ সিঙ্গাপুরের প্রধানমন্ত্রী লি হিসিয়েন লুং-এর সঙ্গে টেলিফোনে কথা বলেছেন। দুই নেতা কোভিড -১৯ মহামারীর ফলে সৃষ্ট স্বাস্থ্য ও অর্থনৈতিক সমস্যার বিষয়ে মতবিনিময় করেন। মহামারীর জেরে অর্থনৈতিক ও সামাজিকক্ষেত্রে যে প্রভাব পড়েছে তা মোকাবিলায় নিজ নিজ দেশে কি কি ব্যবস্থা গ্রহণ করা হয়েছে সে সম্পর্কে তারা একে অপরকে অবহিত করেন। প্রধানমন্ত্রী শ্রী নরেন্দ্র মোদী সিঙ্গাপুরে চিকিৎসা সরঞ্জাম সহ প্রয়োজনীয় পণ্য সামগ্রী সরবরাহ বজায় রাখার জন্য সর্বাত্মক সহায়তার প্রতিশ্রুতি দিয়েছেন। সিঙ্গাপুরে ভারতীয় নাগরিকদের সাহায্যে যেভাবে সেদেশের সরকার সহায়তার হাত বাড়িয়েছ,তারও প্রশংসা প্রকাশ করেন প্রধানমন্ত্রী। উভয় নেতা বর্তমান সময়ে ভারত-সিঙ্গাপুর কৌশলগত অংশীদারিত্বের গুরুত্বের ওপর জোর দেন। কোভিড-১৯ এর ফলে উদ্ভূত বর্তমান এবং ভবিষ্যতের সমস্যা মোকাবিলায় একসঙ্গে কাজ করতে তাঁরা সম্মত হয়েছেন। প্রধানমন্ত্রী বর্তমান সঙ্কটের সময়ে সিঙ্গাপুরের জনগণের সুস্বাস্থ্য ও সুস্থতার জন্য শুভেচ্ছা জানিয়েছেন।
কেন্দ্রীয় মন্ত্রিসভা পোল্যান্ডের কাটোয়াইসে জলবায়ু পরিবর্তন সংক্রান্ত সম্মেলনে ভারতের অবস্থানের কর্মপরবর্তী অনুমোদন দিয়েছে

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে, ২০১৮-র ২ – ১৫ই ডিসেম্বর পর্যন্ত পোল্যান্ডের কাটোয়াইসে জলবায়ু পরিবর্তন সংক্রান্ত রাষ্ট্রসংঘের ২৪তম ফ্রেমওয়ার্ক সম্মেলনে ভারতের অবস্থানের কর্মপরবর্তী অনুমোদন দেওয়া হয়েছে। ২০১৮-র ২৮শে নভেম্বর দেওয়া অনুমোদনের অঙ্গ হিসাবে এই সিদ্ধান্ত নেওয়া হয়েছে। কেন্দ্রীয় পরিবেশ, বন ও জলবায়ু পরিবর্তন সংক্রান্ত মন্ত্রী ডঃ হর্ষবর্ধনের নেতৃত্বে ভারতীয় প্রতিনিধিদলটি এই আন্তর্জাতিক সম্মেলনে অংশগ্রহণ করে। ২০২০-র পরবর্তী সময়ে প্যারিস চুক্তি রূপায়ণে নীতি-নির্দেশিকা চূড়ান্ত করার জন্যই এই সম্মেলন আহ্বান করা হয়েছিল। ভারতের অবস্থান ছিল সমতা-ভিত্তিক এবং অভিন্ন অথচ দেশ-ভিত্তিক দায়িত্বের নীতিতে পরিচালিত। ভারতের পক্ষ থেকে প্যারিস চুক্তি রূপায়ণের প্রতি অঙ্গীকার ব্যক্ত করা হয় এবং সমষ্টিগতভাবে এই চুক্তি রূপায়ণের প্রতিশ্রুতি দেওয়া হয়। আমাদের সংস্কৃতির ঐতিহ্যগত ধারা অনুসারে, পরিবেশ সুরক্ষার জন্য ভারত সরকারের পক্ষ থেকে প্রধানমন্ত্রী শ্রী নরেন্দ্র মোদীর নেতৃত্বে বেশ কিছু গুরুত্বপূর্ণ উদ্যোগ গ্রহণ করা হয়েছে। ভারতে পুনর্নবীকরণযোগ্য শক্তি উৎপাদনের ওপর বিশেষ জোর দেওয়া হচ্ছে। ২৫ গিগাওয়াট সৌরশক্তি সহ মোট প্রায় ৭৪ গিগাওয়াট পুনর্নবীকরণযোগ্য শক্তি উৎপাদনের উদ্যোগ নেওয়া হয়েছে। এছাড়া, পরিবর্ধিত সৌরশক্তি উৎপাদন ব্যবস্থা, বিশেষ করে আন্তর্জাতিক সৌর জোটের মাধ্যমে তা রূপায়ণ এবং শক্তি সাশ্রয়কারী বিভিন্ন ধরণের উদ্যোগের ব্যবস্থাও হয়েছে। ২০২০ সালের পরবর্তী পর্যায়ে সমষ্টিগতভাবে ১০ হাজার কোটি মার্কিন ডলারের সমতুল একটি তহবিল গড়ে তোলার বিষয়েও এবারের বৈঠকে আলোচনা হয়েছে।
সংসদে বাজেট অধিবেশনের পূর্বে প্রধানমন্ত্রীর সংবাদমাধ্যমে বিবৃতি

নয়াদিল্লি, ২৩ ফেব্রুয়ারি, ২০১৫ আজ সংসদের বাজেট অধিবেশন আরম্ভ হচ্ছে। আমাদের সরকার এই প্রথম সম্পূর্ণ সময়ের অধিবেশনের সুযোগ পেল। গণতন্ত্রের এই মন্দিরে প্রত্যেকটি বিষয়ের ওপর বিশদ আলোচনা ও তর্ক-বিতর্ক হোক এবং সেই আলোচনার ফলে যে সুফল পাওয়া যাবে, তা যেন দেশের দরিদ্র থেকে দরিদ্রতর মানুষের উপকারে আসে – এই সংকল্প নিয়ে এই বাজেট অধিবেশন শুরু হতে চলেছে। গতকালও আমি প্রত্যেকটি দলের নেতাদের সঙ্গে দীর্ঘক্ষণ আলোচনা করেছি, তাঁদের মতামতও শুনেছি। আমরা দেশের পক্ষে মঙ্গলজনক প্রত্যেকটি গুরুত্বপূর্ণ বিষয়ে যাতে বিশদ আলোচনা চালানো যায়, তার প্রয়াস নেব। বাজেট অধিবেশন যে কোনও সরকারের ক্ষেত্রেই অত্যন্ত গুরুত্বপূর্ণ সময়। এটি দেশের জন্যেও গুরুত্বপূর্ণ। সাধারণ মানুষের আশা-আকাঙ্খা পূরণ করার প্রয়াসের ইঙ্গিত বাজেটের মধ্যে দেখা যায়। আর আমার বিশ্বাস, বাজেট অধিবেশন অত্যন্ত ভালো পরিবেশে, সহযোগিতার বাতাবরণে সকলে মিলে ভালো কিছু করার প্রয়াসের একটি শুভক্ষণ হয়ে উঠবে। অনেক অনেক ধন্যবাদ।
সপ্তদশ লোকসভার সূচনায় সংবাদ মাধ্যমের উদ্দেশ্যে প্রধানমন্ত্রীর বিবৃতি

প্রধানমন্ত্রী শ্রী নরেন্দ্র মোদী আজ সপ্তদশ লোকসভার প্রথম অধিবেশনের আগে নতুন সাংসদদের স্বাগত জানিয়েছেন। অধিবেশনের শুরুর ঠিক আগে সংবাদ মাধ্যমের উদ্দেশ্যে এক বিবৃতিতে প্রধানমন্ত্রী বলেন, “২০১৯এর লোকসভা নির্বাচনের পর আজ প্রথম অধিবেশন শুরু হচ্ছে। আমি সমস্ত নতুন সাংসদদের স্বাগত জানাচ্ছি। তাঁদের উপস্হিতি জনগণের সেবার জন্য নতুন আশা, উদ্দীপনা সঞ্চারিত করবে।” সপ্তদশ লোকসভায় মহিলা সাংসদদের সংখ্যা বৃদ্ধি পাওয়ায় প্রধানমন্ত্রী সন্তোষ প্রকাশ করেছেন। তিনি আশা করেন, বিরোধীরা গুরুত্বপূর্ণ ভূমিকা নেবেন এবং সংসদের কাজকর্মে অংশগ্রহণ করবেন। প্রধানমন্ত্রী বলেন, লোকসভায় তাঁদের সংখ্যার জন্য বিরোধীদের চিন্তিত হওয়ার কোনও কারণ নেই। তিনি বলেন, “যখন আমরা সংসদে ঢুকবো, তখন আমরা পক্ষ এবং বিপক্ষ ভূলে যাবো। আমরা ‘নিরপক্ষে ভাবনা’ নিয়ে সমস্ত বিষয়গুলি বিবেচনা করবো এবং বৃহত্তর স্বার্থ মাথায় রেখে দেশের জন্য কাজ করবো”। /…
কেন্দ্রীয় মন্ত্রিসভা ভারত ও ফিনল্যান্ডের মধ্যে সাইবার নিরাপত্তা
সংক্রান্ত  ক্ষেত্রে সমঝোতাপত্র সাক্ষরের বিষয়টি  অনুমোদন করেছে

কেন্দ্রীয় মন্ত্রিসভার আজকের বৈঠকে ভারত ও ফিনল্যান্ডের মধ্যে সাইবার নিরাপত্তা সংক্রান্ত সমঝোতাপত্র স্বাক্ষরের বিষয়টি অনুমোদিত হয়। প্রধানমন্ত্রি নরেন্দ্র মোদীর পৌরহিত্যে কেন্দ্রীয় মন্ত্রিসভার এই বৈঠক অনুষ্ঠিত হয়। সমঝোতা পত্র অনুযায়ী সাইবার নিরাপত্তা সংক্রান্ত জ্ঞান, অভিজ্ঞতার বিষয়ে আরো নিবিড় সহযোগিতায় দুটি দেশ কাজ করবে। এছাড়া সাইবার জগতের অপরাধের নানা দিক চিনহিত করে তা প্রতিরোধের লক্ষে একযোগে কাজ করা হবে। এই সমঝোতাপত্রটি জানুয়ারি মাসে সাক্ষরিত হয়েছিল। une ….
করোনা ভাইরাস সংক্রান্ত প্রস্তুতি পর্যালোচনায় প্রধানমন্ত্রী

প্রধানমন্ত্রী শ্রী নরেন্দ্র মোদী নোভেল করোনা ভাইরাসজনিত (কোভিড-১৯) প্রস্তুতি পর্যালোচনা করছেন। একাধিক ট্যুইটে প্রধানমন্ত্রী বলেছেন, “নোভেল করোনা ভাইরাসজনিত উদ্ভূত পরিস্থিতি মোকাবিলায় যাবতীয় প্রস্তুতি বিশদে খতিয়ে দেখা হয়েছে। ভারতে আগত ব্যক্তিদের দ্রুত চিকিৎসা প্রদানের জন্য বিভিন্ন মন্ত্রক ও রাজ্য একযোগে কাজ করছে। তবে, উদ্বেগের কোনও কারণ নেই। আত্মসুরক্ষার জন্য আমাদের ছোট ছোট কিন্তু গুরুত্বপূর্ণ পদক্ষেপ নেওয়া এবং একযোগে কাজ করা প্রয়োজন”।
ভারতীয় মহাকাশ গবেষণা সংস্থা ইসরো গান্ধী শান্তি পুরস্কার পাওয়ায় প্রধানমন্ত্রীর অভিনন্দন

ভারতীয় মহাকাশ গবেষণা সংস্থা ইসরো গান্ধী শান্তি পুরস্কার পাওয়ায় প্রধানমন্ত্রী নরেন্দ্র মোদী এই প্রতিষ্ঠানকে অভিনন্দন জানিয়েছেন। এক বার্তায় তিনি বলেছেন, গান্ধী শান্তি পুরস্কার পাওয়ায় ইসরো-কে অভিনন্দন। প্রজন্মের পর প্রজন্ম ধরে বিজ্ঞানীদের কঠোর পরিশ্রমের প্রতি এ এক উপযুক্ত সম্মান প্রদর্শন। ইসরো-র কৃতীত্ব মানবতার শান্তি ও প্রগতির প্রতি বিরাট অবদান রেখেছে। eptember, 2015
নারী শক্তি পুরস্কার জয়ীদের সঙ্গে প্রধানমন্ত্রীর সাক্ষাৎ

প্রধানমন্ত্রী শ্রী নরেন্দ্র মোদী আজ (৯ই মার্চ) নারী শক্তি পুরস্কার জয়ীদের সঙ্গে মিলিত হন এবং তাঁদের সঙ্গে বিভিন্ন বিষয়ে মতবিনিময় করেন। পুরস্কার জয়ীদেরকে তাঁদের সাফল্যের জন্য অভিনন্দন জানিয়ে প্রধানমন্ত্রী বলেন, এঁদের সাফল্য অন্যদের কাছে প্রেরণাস্বরূপ। পুরস্কার জয়ীদেরকে তিনি নিজ নিজ ক্ষেত্রে আরও এগিয়ে যাওয়ার পরামর্শ দেন। স্বচ্ছ ভারত অভিযান প্রসঙ্গে প্রধানমন্ত্রী বলেন, এই অভিযানের ক্ষেত্রে মহিলারা যে গুরুত্ব দিয়েছেন, তা এর সাফল্যকে ব্যাপকভাবে প্রতিফলিত করে। প্রয়াগরাজে সদ্য সমাপ্ত কুম্ভ মেলার কথা উল্লেখ করে শ্রী মোদী বলেন, এবার সর্বাধিক আলোচিত বিষয়ের মধ্যে রয়েছে এই মেলার পরিষ্কার-পরিচ্ছন্নতা ও স্বাস্থ্যবিধানের ক্ষেত্রে উচ্চমান বজায় রাখা। তিনি বলেন, স্বচ্ছতা এখন গণ-আন্দোলনে পরিণত হয়েছে। শ্রী মোদী আরও বলেন, স্বচ্ছতা আন্দোলনের পরবর্তী পদক্ষেপ হল ‘বর্জ্য থেকে সম্পদ তৈরি’। প্রধানমন্ত্রী ‘মিশন ইন্দ্রধনুষ’ কর্মসূচির মাধ্যমে অপুষ্টি দূরীকরণ এবং টিকাকরণের মতো গুরুত্বপূর্ণ বিষয়গুলির কথাও উল্লেখ করেন। অপুষ্টি দূরীকরণ এবং টিকাকরণ – এই দুটি ক্ষেত্রেই সাফল্য সুনিশ্চিত করতে মহিলাদের গুরুত্বপূর্ণ ভূমিকা রয়েছে। এই উপলক্ষে আয়োজিত অনুষ্ঠানে কেন্দ্রীয় মহিলা ও শিশুকল্যাণ মন্ত্রী শ্রীমতী মানেকা গান্ধী উপস্থিত ছিলেন। /
প্রধানমন্ত্রী উত্তরপ্রদেশের প্রয়াগরাজে এক বিতরণ শিবিরে দিব্যাঙ্গজন ও প্রবীণ নাগরিকদের সহায়ক সরঞ্জাম বন্টন করলেন

এ যাবৎ কালের মধ্যে সর্ববৃহৎ ‘সামাজিক অধিকারিতা শিবিরে’ প্রধানমন্ত্রী শ্রী নরেন্দ্র মোদী আজ উত্তরপ্রদেশের প্রয়াগরাজে এক বিতরণ শিবির থেকে দিব্যাঙ্গজন ও প্রবীণ নাগরিকদের সহায়ক সরঞ্জাম বন্টন করেন। রাষ্ট্রীয় বয়োশ্রী যোজনা (আরভিওয়াই) এবং ভিন্নভাবে সক্ষম ব্যক্তিদের সহায়ক সাজসরঞ্জাম সাহায্য দেওয়ার জন্য কেন্দ্রীয় সরকারের কর্মসূচির আওতায় প্রবীণ নাগরিকদের সহায়তার লক্ষ্যে আজ এই বিতরন শিবিরের আয়োজন করা হয়। এই উপলক্ষে এক জনসভায় প্রধানমন্ত্রী বলেন, প্রবীণরা সহ সমাজের সকলকে সমানাধিকার প্রদান সরকারের কর্তব্য। তিনি বলেন, সবকা সাথ, সবকা বিকাশ, সবকা বিশ্বাস- এই মন্ত্র অনুসরণ করে সরকার সমাজের প্রত্যেকের কল্যাণ ও উন্নয়নে নিরন্তর কাজ করে চলেছে। প্রবীণ নাগরিক, দিব্যাঙ্গজন, আদিবাসী বা প্রান্তিক মানুষ সহ ১৩০ কোটি ভারতীয়র সকলেরই স্বার্থ সুরক্ষিত রাখা তাঁর সরকারের প্রাথমিক অগ্রাধিকারের ক্ষেত্র। এই বিতরণ শিবিরের কথা উল্লেখ করে প্রধানমন্ত্রী বলেন, প্রত্যেককে উন্নত জীবন-যাপনের সুযোগ প্রদান করাই আজকের শিবির আয়োজনের লক্ষ্য। বিগত সরকারগুলির আমলে কদাচিৎ এ ধরনের শিবির আয়োজন করা হত। বিগত পাঁচ বছরে তাঁর সরকার দেশের বিভিন্ন অংশে প্রায় ৯ হাজার এ ধরনের শিবির আয়োজন করেছে বলেও তিনি জানান। এক পরিসংখ্যান দিয়ে প্রধানমন্ত্রী জানান, তাঁর সরকার বিগত পাঁচ বছরে ভিন্নভাবে সক্ষম ব্যক্তিদের কল্যাণে ৯ হাজার কোটি টাকার সাহায্য ও সহায়ক সরঞ্জাম বন্টন করেছে। প্রধানমন্ত্রী আরও বলেন, এক নতুন ভারত গঠনে দিব্যাঙ্গজন সহ সকলের সমান অংশগ্রহণ অত্যন্ত জরুরি। এই লক্ষ্যে সরকার ভিন্নভাবে সক্ষম ব্যক্তিদের শিল্প, পরিষেবা, খেলাধুলা সহ বিভিন্ন ক্ষেত্রে উৎসাহিত করে আসছে। তাঁর সরকার প্রথমবার ভিন্নভাবে সক্ষম ব্যক্তিদের অধিকার সুরক্ষায় আইন কার্যকর করেছে জানিয়ে প্রধানমন্ত্রী বলেন, এই আইনের মাধ্যমে ভিন্নভাবে সক্ষম ব্যক্তিদের শ্রেণী বিভাজন ঘটিয়ে ৭ থেকে ১২ করা হয়েছে। এছাড়া, দিব্যাঙ্গজনদের জন্য উচ্চশিক্ষায় সংরক্ষণ ৩ শতাংশ থেকে বাড়িয়ে ৫ শতাংশ করা হয়েছে। প্রধানমন্ত্রী বলেন, বিগত ৫ বছরে দেশে বহু ভবন, ৭০০টির বেশি রেল স্টেশন ও বিমানবন্দরকে ভিন্নভাবে সক্ষম ব্যক্তিদের উপযোগী করে তোলা হয়েছে। এখনও যেসমস্ত ভবন বা স্টেশন, বিমানবন্দরে এই কাজ হয়নি সেখানে সুগম্য ভারত অভিযানের আওতায় পুরোদমে কাজ চলছে। প্রয়াগরাজে আয়োজিত এই বিতরণ শিবির সুফলভোগীদের সংখ্যা, বিভিন্ন ধরনের সরঞ্জামের সংখ্যা এবং মূল্য প্রভৃতির দিক থেকে সর্ববৃহৎ। এই শিবিরে ২৬ হাজারের বেশি সুফলভোগীকে ৫৬ হাজারের বেশি সহায়ক সরঞ্জাম বিতরণের লক্ষ্য রয়েছে। এই সরঞ্জামের মূল্য ১৯ কোটি টাকার বেশি। শিবির আয়োজনের উদ্দেশ্য হল, ভিন্নভাবে সক্ষম ব্যক্তি ও প্রবীণ নাগরিকদের দৈনিক জীবনযাপনের মানোন্নয়ন ও আর্থসামাজিক দিক থেকে সক্ষম করে তোলা।
আচার্য জে বি কৃপালিনী ও মৌলানা আবুল কালাম আজাদের জন্মবার্ষিকীতে প্রধানমন্ত্রীর শ্রদ্ধা জ্ঞাপন

প্রধানমন্ত্রী শ্রী নরেন্দ্র মোদী আচার্য জে বি কৃপালিনী ও মৌলানা আবুল কালাম আজাদের জন্মবার্ষিকীতে তাঁদের শ্রদ্ধা জ্ঞাপন করেছেন। আচার্য জে বি কৃপালিনী ও মৌলানা আবুল কালাম আজাদের জন্মবার্ষিকীতে তাঁদের স্মরণ করে প্রধানমন্ত্রী বলেছেন, স্বাধীনতা আন্দোলনের সময়ে এদের অবিস্মরণীয় ভূমিকা এবং জনকল্যাণ, শিক্ষা এবং ন্যায়-বিচারের ক্ষেত্রে তাঁদের সর্বোচ্চ অগ্রাধিকার মহান এই দুই ব্যক্তিত্বকে অমর করে রাখবে।
হাসপাতালে ল্যান্স নায়েক হনুমানথাপ্পার পাশে প্রধানমন্ত্রী

সিয়াচেনের প্রবল তুষার ঝড়ের হাত থেকে উদ্ধার করে নিয়ে আসা ল্যান্স নায়েক হনুমানথাপ্পা-কে আজ হাসপাতালে দেখতে যান প্রধানমন্ত্রী শ্রী নরেন্দ্র মোদী। তাঁকে হিমবাহ থেকে বিমানে করে নিয়ে এসে আজ ভর্তি করা হয় নয়াদিল্লিতে সেনাবাহিনীর আর অ্যান্ড আর হাসপাতালে। ল্যান্স নায়েক হনুমানথাপ্পা-র শারীরিক অবস্থা সম্পর্কে অবহিত করা হয় প্রধানমন্ত্রীকে। তিনি সৈনিকের পাশে ছিলেন প্রায় ১০ মিনিটের মতো। ল্যান্স নায়েক হনুমানথাপ্পার চিকিৎসার কাজে নিযুক্ত ডাক্তার ও অন্যান্য স্বাস্থ্যকর্মীদের সঙ্গেও কথা বলেন শ্রী মোদী। চিকিৎসায় যাতে কোনরকম ত্রুটি না হয় তা দেখার নির্দেশও দেন তিনি। পরে প্রধানমন্ত্রী বলেন, ল্যান্স নায়েক হনুমানথাপ্পার অদম্য মনোবল ও সহনশীলতা ভাষায় প্রকাশ করা সম্ভব নয়। তিনি একজন বীর সেনানী। সেনাপ্রধান জেনারেল দলবীর সিং-ও উপস্থিত ছিলেন হাসপাতালে।
১৮ জন শিশু ও কিশোরকে জাতীয়সাহসিকতা পুরস্কার দিলেন প্রধানমন্ত্রী

দেশের ১৮ জনশিশু ও কিশোরকে আজ জাতীয় সাহসিকতা পুরস্কার দিলেন প্রধানমন্ত্রী শ্রী নরেন্দ্রমোদী। এদের মধ্যে তিনজন পেল মরণোত্তর পুরস্কার। পুরস্কারবিজয়ীদের সঙ্গে আলাপচারিতাকালে প্রধানমন্ত্রী বলেন, তাদের সাহসিকতার কাজগুলি আজলোকের মুখে মুখে। এমনকি, সংবাদমাধ্যমও এই সমস্ত ঘটনা তুলে ধরেছে। সুতরাং, এই শিশুও কিশোররা যে তাদের সমবয়সী অন্যদেরও অনুপ্রাণিত করবে সে বিষয়ে কোন সন্দেহ নেই। শুধুতাই নয়, অন্যান্য ছেলে-মেয়ের মধ্যে আত্মবিশ্বাসের মানসিকতাকেওতা আরও উদ্দীপ্ত করেতুলবে। শ্রী মোদীবলেন, পুরস্কার বিজয়ীদের অধিকাংশই উঠে এসেছে গ্রাম এবং নিতান্তই সাধারণ পরিবারগুলিথেকে। প্রতিদিনের জীবন সংগ্রামই সম্ভবততাদের সাহায্য করেছে সঙ্কল্পের মানসিকতাগ্রহণে। প্রতিকূল পরিস্থিতির কিভাবেসাহসিকতার সঙ্গে মোকাবিলা করা যায়, তা তাদেরশিক্ষা দিয়েছে এই ধরনের পরিস্থিতি। সকলপুরস্কার বিজয়ী, তাদের পিতা-মাতা এবং স্কুল শিক্ষকদের অভিনন্দিত করেছেনপ্রধানমন্ত্রী। তিনি প্রশংসা করেছেন তাঁদেরও যাঁরা তাদের সাহসিকতারদৃষ্টান্তগুলিকে তুলে ধরছেন সকলের সামনে। আর এইভাবেই সকলের দৃষ্টি আকৃষ্ট হয়েছে এইশিশু ও কিশোরদের দিকে। শ্রীনরেন্দ্র মোদী বলেন যে এই ধরনের স্বীকৃতি লাভের ঘটনা পুরস্কার বিজয়ীদের কাছ থেকেপ্রত্যাশা বাড়িয়ে দিলআরও বেশি মাত্রায়। তাদের ভবিষ্যৎকর্মপ্রচেষ্টাগুলির জন্যশুভেচ্ছা জানান প্রধানমন্ত্রী। অনুষ্ঠানেউপস্থিত ছিলেন কেন্দ্রীয় নারী ও শিশুবিকাশ মন্ত্রী শ্রীমতী মানেকা গান্ধীও। /
গুরুদেব রবীন্দ্রনাথ ঠাকুরের জন্মবার্ষিকীতে শ্রদ্ধা ও সম্মান জানালেন প্রধানমন্ত্রী

গুরুদেব রবীন্দ্রনাথ ঠাকুরের জন্মদিনে তাঁর স্মৃতির উদ্দেশে শ্রদ্ধা ও সম্মান জানালেন প্রধানমন্ত্রী শ্রী নরেন্দ্র মোদী। এক বার্তায় তিনি বলেন – “গুরুদেব রবীন্দ্রনাথ ঠাকুরের জন্মবার্ষিকীতে তাঁর উদ্দেশ্যে প্রণাম জানাই। তিনি ছিলেন এক বহুমুখী ব্যক্তিত্বের অধিকারী। তাঁর বৈদগ্ধ্যের ভাবনাসমৃদ্ধ রচনাবলী আজও আমাদের অনুপ্রাণিত করে।”
২৬ জুনের ‘মন কি বাত’ অনুষ্ঠানকে ভিত্তি করে এক ক্যুইজ প্রতিযোগিতার আয়োজন : এই প্রতিযোগিতায় অংশগ্রহণ করার জন্য সকলকে আহ্বান জানালেন প্রধানমন্ত্রী

নয়াদিল্লি, ২৯ জুন, ২০২২ গত ২৬ জুনের ‘মন কি বাত’ অনুষ্ঠানকে ভিত্তি করে এক ক্যুইজ প্রতিযোগিতার আয়োজন করা হয়েছে ‘নমো অ্যাপ’-এ। এই ক্যুইজে অংশগ্রহণ করার জন্য সকলকে আহ্বান জানিয়েছেন প্রধানমন্ত্রী। এক ট্যুইট বার্তায় তিনি বলেছেন – “এ মাসের ‘মন কি বাত’ অনুষ্ঠানে মহাকাশ গবেষণা ক্ষেত্রে ভারতের অগ্রগতি, ‘বর্জ্যকে সম্পদ’-এ রূপান্তরের জন্য সমবেত প্রচেষ্টা, দেশের ক্রীড়াবিদদের সাফল্য এবং অন্যান্য আরও অনেক বিষয়ের উল্লেখ রয়েছে। ঐ অনুষ্ঠানকে ভিত্তি করে ‘নমো অ্যাপ’-এ একটি ক্যুইজেরও আয়োজন করা হয়েছে। আপনারা সকলে তাতে অংশগ্রহণ করুন।” /
প্রধানমন্ত্রী টিকাকরণের অগ্রগতির পর্যালোচনা সংক্রান্ত উচ্চপর্যায়ের বৈঠক করেছেন

এই সপ্তাহে যে হারে টিকাকরণ করা হয়েছে প্রধানমন্ত্রী তাতে সন্তোষ প্রকাশ করেছেন এবং এই কাজের ধারা অব্যাহত রাখার ওপর গুরুত্ব দিয়েছেন নমুনা পরীক্ষার পরিমাণ যাতে না কমে সেদিকে নজর রাখতে হবে, কারণ সংক্রমিতদের শনাক্ত করার জন্য এবং কোনো অঞ্চলে সংক্রমণ বৃদ্ধি পাওয়ার ক্ষেত্রে এটি অত্যন্ত গুরুত্বপূর্ণ পদ্ধতি : প্রধানমন্ত্রী কোউইন প্ল্যাটফর্মের মাধ্যমে ভারতের দক্ষ প্রযুক্তি বিশেষজ্ঞরা যাতে সব দেশকে সাহায্য করেন তার জন্য উদ্যোগ নেওয়া হয়েছে : প্রধানমন্ত্রী গত ৬ দিনে ৩ কোটি ৭৭ লক্ষ টিকার ডোজ দেওয়া হয়েছে; মালয়েশিয়া, সৌদি আরব এবং কানাডার মতো দেশের মোট জনসংখ্যার থেকে যা বেশি প্রধানমন্ত্রী শ্রী নরেন্দ্র মোদী কোভিড টিকাকরণ এবং দেশে কোভিড পরিস্থিতি নিয়ে উচ্চপর্যায়ের পর্যালোচনা বৈঠক করেছেন। আধিকারিকরা প্রধানমন্ত্রীকে দেশজুড়ে টিকাকরণের কাজের অগ্রগতির বিষয়ে বিস্তারিতভাবে জানিয়েছেন। বিভিন্ন বয়সী মানুষ কতটা টিকা পেয়েছেন প্রধানমন্ত্রীকে সে বিষয়ে জানানো হয়েছে। বিভিন্ন রাজ্যে স্বাস্থ্যকর্মী, সামনের সারিতে থাকা কর্মী এবং সাধারণ মানুষ কতটা টিকা পেয়েছেন সে সম্পর্কে শ্রী মোদীকে বিস্তারিতভাবে জানানো হয়েছে। আধিকারিকরা প্রধানমন্ত্রীকে টিকা সরবরাহের বিষয়ে জানিয়েছেন। আগামীদিনে টিকার সরবরাহ আরও বাড়ানোর উদ্যোগ নেওয়া হয়েছে। প্রধানমন্ত্রীকে জানানো হয়েছে বিগত ৬ দিনে ৩ কোটি ৭৭ লক্ষ টিকার ডোজ দেওয়া হয়েছে। মালয়েশিয়া, সৌদি আরব এবং কানাডার মতো দেশের জনসংখ্যা থেকে যা বেশি। দেশের ১২৮টি জেলায় ৪৫ বছরের বেশি বয়সীদের মধ্যে ৫০ শতাংশের বেশি টিকাকরণ হয়েছে এবং ১৬টি জেলায় ৯০ শতাংশের বেশি ৪৫ বছরের উপরে থাকা নাগরিকরা টিকা পেয়েছেন। এই সপ্তাহে টিকাকরণের হারের বিষয়ে প্রধানমন্ত্রী সন্তোষ প্রকাশ করেছেন এবং এই হার বজায় রাখার ওপর তিনি গুরুত্ব দিয়েছেন। আধিকারিকরা প্রধানমন্ত্রীকে জানিয়েছেন টিকাকরণের বিষয়ে উদ্ভাবনমূলক উদ্যোগ সম্পর্কে জানতে তাঁরা বিভিন্ন রাজ্য সরকারের সঙ্গে নিয়মিত যোগাযোগ রেখে চলেছেন। প্রধানমন্ত্রী এই ধরণের কাজে অসরকারি সংগঠন সহ অন্যান্য সংগঠনগুলিকে যুক্ত করার ওপর গুরুত্ব দিয়েছেন। শ্রী মোদী নমুনা পরীক্ষার হার যাতে না কমে তার জন্য আধিকারিকদের নির্দেশ দিয়েছেন। সংক্রমণের সন্ধান পাওয়া এবং কোনো অঞ্চলে হঠাৎ সংক্রমণ বেড়ে গেলে নমুনা পরীক্ষার মাধ্যমে তার ধারণা পাওয়া সম্ভব। আধিকারিকরা প্রধানমন্ত্রীকে জানিয়েছেন বিশ্বের বিভিন্ন দেশ কোউইন প্ল্যাটফর্মের বিষয়ে উৎসাহ দেখিয়েছে। শ্রী মোদী জানিয়েছেন, যেসব দেশ উৎসাহ দেখাবে তাদের সাহায্য করা হবে। ভারতের দক্ষ প্রযুক্তি বিশেষজ্ঞরা কোউইন প্ল্যাটফর্মের সম্পর্কে জানাতে সাহায্য করবে।
বার্মিংহাম কমনওয়েলথ গেমস্‌-এ কুস্তিতে সোনা জয়ের জন্য দীপক পুনিয়াকে প্রধানমন্ত্রীর অভিনন্দন

নয়াদিল্লি, ০৬ অগাস্ট, ২০২২ প্রধানমন্ত্রী শ্রী নরেন্দ্র মোদী বার্মিংহাম কমনওয়েলথ গেমস্‌ – এ কুস্তিতে সোনা জয়ের জন্য দীপক পুনিয়াকে অভিনন্দন জানিয়েছেন। এক ট্যুইট বার্তায় প্রধানমন্ত্রী বলেন, “আমাদের দীপক পুনিয়ার অসামান্য ক্রীড়া নৈপুণ্যে গর্বিত বোধ করছি। দীপক ভারতের সম্পদ। দেশকে অনেক সম্মান এনে দিয়েছে। তাঁর সোনা জয়ে প্রত্যেক ভারতবাসী আনন্দিত। আগামী দিনের জন্য তাঁকে জানাই অভিনন্দন”।
জনসাধারণের সক্রিয় অংশগ্রহণ হল উজ্জ্বল ও প্রাণবন্ত গণতন্ত্রের পূর্ব শর্ত, বললেন প্রধানমন্ত্রী

প্রধানমন্ত্রী শ্রী নরেন্দ্র মোদী বলেছেন, স্বাধীনতার পূর্বে রচিত আইনগুলিতে জনসাধারণকে সবসময়েই সন্দেহের চোখে দেখা হতো।তাই, তাঁদের আস্থা বা বিশ্বাসভাজন বলে মনে করা হতো না।কিন্তু, বর্তমানে পরিস্থিতির পরিবর্তন হয়েছে।তাই, পূর্বের ঐ দৃষ্টিভঙ্গীরও এখন পরিবর্তন প্রয়োজন। প্রধানমন্ত্রী আজ নয়াদিল্লিতে জাগরণ প্রকাশন লিমিটেড আয়োজিত জাগরণ ফোরামে ভাষণ দিচ্ছিলেন।গণতন্ত্রে চেতনার উন্মেষের গুরুত্ব বোঝাতে গিয়ে তিনি‘সদাসতর্কতাই স্বাধীনতার মূল্য’–এই উদ্ধৃতিটির অবতারণা করেন।তিনি বলেন, উজ্জ্বল ও প্রাণবন্ত গণতন্ত্র গড়ে তুলতে প্রয়োজন জনভাগিদারী অর্থাৎ, জনসাধারণের অংশগ্রহণ।দেশের স্বাধীনতা সংগ্রামকে মহাত্মা গান্ধী কিভাবে সাধারণ মানুষের আন্দোলনে রূপান্তরিত করেছিলেন, তার দৃষ্টান্ত উল্লেখ করে প্রধানমন্ত্রী বলেন, জনআন্দোলনের এই আদর্শকে দেশের উন্নয়ন প্রক্রিয়ার সঙ্গে যুক্ত করা প্রয়োজন। দেশে জনসাধারণের ওপর আস্থা ও বিশ্বাসকে সুপ্রতিষ্ঠিত করতে তাঁর সরকারের বিভিন্ন কর্মসূচির কথাও উল্লেখ করেন প্রধানমন্ত্রী।বিভিন্ন নথিপত্রের স্ব-প্রত্যায়িত নকল, স্বচ্ছ ভারত অভিযানে জনসাধারণের অংশগ্রহণ এবং রান্নার গ্যাসে ভর্তুকি ছেড়ে দিতে ‘গিভ ইট আপ’অভিযানের কথা দৃষ্টান্তস্বরূপ তুলে ধরেন তিনি।‘স্টার্ট আপ ইন্ডিয়া –স্ট্যান্ড আপ ইন্ডিয়া’এবং প্রধানমন্ত্রী মুদ্রা যোজনা কিভাবে দেশবাসীর ওপর ইতিবাচক ফল ও প্রভাব বিস্তার করছে, তার ব্যাখ্যা করেন প্রধানমন্ত্রী।‘ন্যূনতম সরকারি হস্তক্ষেপ, সর্বোচ্চ প্রশাসনিক ব্যবস্হা’–এই লক্ষ্যে সরকারের উদ্যোগ ও কর্মপ্রচেষ্টার কথা উল্লেখ করে প্রধানমন্ত্রী বলেন, মান্ধাতা আমলের বহু অপ্রচলিত আইন এখন বাতিল করে দেওয়া হচ্ছে।
রাজ্যপালদের ৫০ তম সম্মেলনের উদ্বোধনী অনুষ্ঠানে প্রধানমন্ত্রীর ভাষণ

আজ নতুনদিল্লীতে রাষ্ট্রপতি ভবনে রাজ্যপালদের ৫০তম সম্মেলন শুরু হল। নবগঠিত জম্মু ও কাশ্মীর এবং লাদাখের উপরাজ্যপাল সহ ১৭ জন প্রথম বারের রাজ্যপাল ও উপরাজ্যপাল এই সম্মেলনে অংশগ্রহণ করেছেন। উদ্বোধনী অধিবেশনে রাষ্ট্রপতি , উপরাষ্ট্রপতি, প্রধানমন্ত্রী, স্বরাষ্ট্রমন্ত্রী, জলশক্তিমন্ত্রী সহ বিশিষ্ট ব্যক্তিবরগ এই অনুষ্ঠানে যোগ দেন। অনুষ্ঠানে প্রধানমন্ত্রী বলেন, ১৯৪৯ সালে প্রথম সম্মেলনটি হয়েছিল। সেই আবহে এবারের ৫০তম সম্মেলন অনন্য। এই সম্মেলনে বিগত সম্মেলনগুলির সাফল্য ও আলোচনার পুণর্মুল্যায়ন করে আগামী দিনের পরিকল্পনা রচনা করতে হবে। তিনি বলেন, সহযোগিতাপূর্ণ ও প্রতিযোগিতামূলক যুক্তরাষ্ট্রীয় কাঠামোয় রাজ্যপালের বিশেষ ভূমিকা রয়েছে। এই সম্মেলনে রাজ্যপাল ও উপরাজ্যপালরা মতবিনিময়ের সুযোগ পেয়ে থাকেন। এখানে সবাই নিজ নিজ অভিজ্ঞতা ভাগ করে নিতে পারেন। যার মধ্য দিয়ে প্রতিটি রাজ্য ও কেন্দ্রশাসিত অঞ্চলের বৈশিষ্ট ও বিবিধতা অনুযায়ী চাহিদার কথা বিবেচনা করে আন্তর্জাতিক স্তরের স্বীকৃত শ্রেষ্ঠ পদ্ধতি গ্রহণ করতে হবে। প্রধানমন্ত্রী আরো বলেন, উন্নয়নের বিষয়ে কেন্দ্রশাসিত অঞ্চলগুলি তাদের প্রশাসনিক কাঠামোর কারণে আদর্শ হয়ে উঠতে পারে। ২০২২ সালে স্বাধীনতার ৭৫ তম ও ২০৪৭ সালে শতবর্ষপূর্তির বিষয় প্রধানমন্ত্রী উল্লেখ করে বলেন, দেশের জনগণের কাছে প্রশাসনকে নিয়ে আসার কাজটি রাজ্যপালদের করতে হবে। এই লক্ষ্যে তাঁদের সঠিক দিশা দেখানো অত্যন্ত গুরুত্বপূর্ণ। সংবিধান প্রণয়নের ৭০ বছর পূর্তিতে, নাগরিকদের দায়িত্ব ও কর্তব্য ছাড়াও বিভিন্ন দিক রাজ্যপাল ও রাজ্য সরকারগুলিকে তুলে ধরতে হবে। এর ফলে, প্রকৃত অর্থে সকলের অংশগ্রহণে প্রশাসন চালানো সম্ভব হবে। প্রধানমন্ত্রী বলেন, মহাত্মা গান্ধীর জন্মের সার্ধ শতবর্ষ উপলক্ষ্যে রাজ্যপাল ও উপরাজ্যপালদের গান্ধীবাদের চিন্তাধারা ও মূল্যবোধের প্রাসঙ্গিকতা মেনে চলার উপর গুরুত্ব দিতে হবে, যা আমাদের সংবিধানের গুরুত্বপূর্ণ ভিত্তি। বিশ্ববিদ্যালয়ের আচার্য হিসেবে দেশ গড়া ও সাফল্যর লক্ষ্যে রাজ্যপালদের তরুণদের মধ্যে মূল্যবোধ প্রথিত করতে হবে। ভাষণের শেষে, প্রধানমন্ত্রী রাজ্যপাল ও উপরাজ্যপালদের অনুরোধ করেন, সাংবিধানিক বাধ্যবাধকতা মেনে তাঁরা যেন সাধারণ মানুষের চাহিদার কথা শোনেন। তপশিলি উপজাতি, সংখ্যালঘু সম্প্রদায়, মহিলা ও যুব সম্প্রদায় সহ সমাজের পিছিয়ে পড়া শ্রেণীর মানুষদের উন্নতিকল্পে রাজ্যপালদের, রাজ্যসরকারগুলির সঙ্গে একযোগে কাজ করতে হবে। বর্তমানের নানান প্রকল্প ও উদ্যোগের রূপায়ণের উপর গুরুত্ব দিতে হবে। দরিদ্র ও পিছিয়েপড়া মানুষদের উন্নয়নের লক্ষ্যে এবং কর্মসংস্থানের সুযোগ সৃষ্টি করতে প্রধানমন্ত্রী স্বাস্থ্য, শিক্ষা ও পর্যটনের কথা বিশেষভাবে উল্লেখ করেন, কারণ এগুলি থেকে নতুন নতুন সুযোগ সৃষ্টি করে তা ব্যবহার করা যাবে। ২০২৫ সালের মধ্যে দেশ থেকে যক্ষা রোগ নির্মূল করার জন্য জনসচেতনতা গড়ে তুলতে রাজ্যপালের দপ্তর বিশেষ ভূমিকা নিতে পারে বলে-ও প্রধানমন্ত্রী মন্তব্য করেন। এই সম্মেলনে জনজাতি, কৃষি সংস্কার, জল জীবন মিশন, নতুন শিক্ষা নীতি, সহজ জীবনযাত্রার জন্য প্রশাসনের মত বিষয়গুলি নিয়ে আলোচনা করতে পাঁচটি আলাদা গোষ্ঠী গঠন করার বিষয়ে শ্রী মোদী সন্তোষ প্রকাশ করেন। এই গোষ্ঠীগুলি যে প্রতিবেদন তৈরি করবে , সম্মেলনে অংশগ্রহণকারী রাজ্যপাল ও উপরাজ্যপালরা তা নিয়ে বিস্তারিত আলোচনা করবেন। /